҃оизбра́нне первост҃и́телю на́шъ и уго́дниче хрс̑то́въ васі́ліе, свя́тостію житія̀ твоегѡ̀, чу́днымъ по вода́мъ пла́ваніемъ и нетлѣ́ніемъ моще́й твои́хъ препросла́вленне!̀ прс̑то́лу вседержи́теля и имѣ́я ве́ліе къ нему̀ дерзнове́ніе, молѝ єго̀, да проба́витъ млс̑ть свою̀ къ на́мъ грѣ̂шнымъ и недостѡ́йнымъ рабѡ́мъ свои̂мъ, и да́руетъ бл҃гочести́вѣйшему госуда́рю на́шему, імпера́тору нікола́ю алеѯа́ндровичу, здра́віе, долгоде́нствіе и во все́мъ бл҃го́е поспѣше́ніе:па́стырємъ цр҃кве да пода́стъ духо́вное трезве́ніе и ре́вность ѡ сп҃се́ніи пасо́мыхъ:градонача́льникѡмъ и судія́мъ стра́хъ бж҃ій, правоту̀ и безкоры́стіе:во́инѡмъ терпѣ́ніе, му́жество и на врагѝ ѡдолѣ́ніе:супру́гѡмъ взаи́мную любо́вь, вѣ́рность и єдиномы́сліе:ку́плю дѣ́ющымъ праводу́шіе, земледѣ́льцємъ трудолю́біе и тре́звенность, си̂рымъ призрѣ́ніе, боля́щымъ исцѣле́ніе, ѡби̂димымъ заступле́ніе, ѡклеветава́ємымъ ѡправда́ніе, и всѣ̂мъ лю́демъ па́ствы твоея̀ вся̂ ко вре́меннѣй и вѣ́чнѣй жи́зни потрє́бная